《同僧游{左洁右页}阳塘上生院》
宋代·赵庚夫

沿堤上下看沙鸥，得句支筇自点头。
风露高时将鹤伴，溪山好处载僧游。
老无志愿惟渔艇，閒有功夫上寺楼。
岁晚渊明须自笑，督邮未至合归休。

作者简介：（1173—1219）宗室，居兴化莆田，字仲白。举进士不第，以宗子取应，得右选。工诗，尝自删取五百首。既殁，刘克庄择百篇整理成《山中集》。